Yhdystie 9381

Yhdystie 9381 on Suomen tieverkkoon kuuluva yhdystie Tornionjoki- ja Muonionjokilaaksoissa Lapin maakunnassa. Tie alkaa valtatieltä 21 Pellon keskustaajaman pohjoispuolella lähellä Lempeän kylää, ja sen linjaus seuraa läheltä Tornion- ja Muonionjokien rantaa, päättyen Kolarin keskustaajaman länsipuolelle jossa se yhtyy seututiehen 943. Tien pituus on noin 68 kilometriä. Pellossa tien osoitenimenä on Väylänvarrentie, ja Kolarissa Lappeantie.

Tie johtaa Lempeän, Naamijoen, Jarhoisen, Väylänpään, Hietasen ja Lappean kylien lisäksi useiden pienempien asutusryhmien halki.

Luokka:Kolarin liikenne
Luokka:Pellon liikenne
9381